**Dopune  
Popisa isprava i službenih obrazaca u 2020.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopune važećeg Popisa isprava i obrazaca.

**Agencija za obalni linijski i pomorski promet**

Zakon o prijevozu u linijskom i povremenom obalnom pomorskom prometu (Narodne novine, br. 33/06, 38/09, 87/09, 18/11, 80/13, 56/16 i 121/19) i Pravilnik o uvjetima i načinu ostvarivanja prava na povlašteni prijevoz na linijama u javnom pomorskom prijevozu (Narodne novine, br. 41/17 i 122/20), odnosno njegove posljednje izmjene i dopune uređuju izdavanje i izgled zaštićene isprave – Iskaznice OSI

* Iskaznica za osobe s invaliditetom i djecu s teškoćama u razvoju (Iskaznica OSI)

Na Popis zaštićenih isprava i službenih obrazaca dodaje se sljedeća isprava:

|  |  |
| --- | --- |
| **Naziv isprave i službenog obrasca** | **Pravni izvor** |
| Iskaznica za osobe s invaliditetom i djecu s teškoćama u razvoju (Iskaznica OSI) | Pravilnik o uvjetima i načinu ostvarivanja prava na povlašteni prijevoz na linijama u javnom pomorskom prijevozu (Narodne novine, br. 41/17 i 122/20) |